CELEX: 32013R0533
Language: et
Date: 2013-06-10 00:00:00
Title: Komisjoni rakendusmäärus (EL) nr 533/2013, 10. juuni 2013 , millega muudetakse rakendusmäärust (EL) nr 540/2011 seoses toimeainete 1-metüültsüklopropeeni, klorotaloniini, klorotolurooni, tsüpermetriini, daminosiidi, forkloorfenurooni, indoksakarbi, metüültiofanaadi ja tribenurooni heakskiidu kehtivusaja pikendamisega  EMPs kohaldatav tekst

11.6.2013   
            
            
               ET
            
            
               Euroopa Liidu Teataja
            
            
               L 159/9
            
         KOMISJONI RAKENDUSMÄÄRUS (EL) nr 533/2013,
   10. juuni 2013,
   millega muudetakse rakendusmäärust (EL) nr 540/2011 seoses toimeainete 1-metüültsüklopropeeni, klorotaloniini, klorotolurooni, tsüpermetriini, daminosiidi, forkloorfenurooni, indoksakarbi, metüültiofanaadi ja tribenurooni heakskiidu kehtivusaja pikendamisega
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 17 esimest lõiku,
   ning arvestades järgmist:
   
               (1)
            
            
               Komisjoni 25. mai 2011. aasta rakendusmääruse (EL) nr 540/2011 (millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga) (2) lisa A osas on nimetatud toimeained, mida loetakse määruse (EÜ) nr 1107/2009 kohaselt heakskiidetuks.
            
         
               (2)
            
            
               Toimeainete 1-metüültsüklopropeeni, klorotaloniini, klorotolurooni, tsüpermetriini, daminosiidi, forkloorfenurooni, indoksakarbi, metüültiofanaadi ja tribenurooni heakskiitmise kehtivus aegub ajavahemikus 28. veebruarist 2016 kuni 31. märtsini 2016. Esitatud on taotlused kõnealuste toimeainete heakskiidu uuendamiseks. Kuna nimetatud toimeainete suhtes kehtivad komisjoni 18. septembri 2012. aasta rakendusmäärusega (EL) nr 844/2012 (millega kehtestatakse Euroopa Parlamendi ja nõukogu määruses (EÜ) nr 1107/2009 (taimekaitsevahendite turulelaskmise kohta) ette nähtud toimeainete heakskiidu pikendamise menetluse rakendamiseks vajalikud sätted) (3) kehtestatud nõuded, on taotluse esitajatele vaja anda piisavalt aega, et kõnealuse menetluse saaks lõpule viia kooskõlas selle määrusega. Järelikult aegub nende toimeainete heakskiit tõenäoliselt enne selle pikendamist käsitleva otsuse vastuvõtmist. Seepärast on vajalik pikendada nende toimeainete heakskiidu kehtivusaega.
            
         
               (3)
            
            
               Seepärast tuleks rakendusmäärust (EL) nr 540/2011 vastavalt muuta.
            
         
               (4)
            
            
               Pidades silmas määruse (EÜ) nr 1107/2009 artikli 17 esimest lõiku olukordade kohta, kus ei ole esitatud rakendusmäärusega (EL) nr 844/2012 ette nähtud täiendavat toimikut hiljemalt 30 kuud enne käesoleva määruse lisas sätestatud asjakohast kehtivusaja lõppu, määrab komisjon kehtivusaja lõpu samale kuupäevale, mis kehtis enne käesoleva määruse jõustumist, või kõige varasemale sellele järgnevale kuupäevale.
            
         
               (5)
            
            
               Pidades silmas määruse (EÜ) nr 1107/2009 artikli 17 esimest lõiku olukordade kohta, kus komisjon võtab vastu määruse, milles sätestatakse, et käesoleva määruse lisas viidatud toimeaine heakskiidu kehtivusaega ei pikendata, kuna heakskiitmise tingimused ei ole täidetud, siis määrab komisjon kehtivusaja lõpu samale kuupäevale, mis kehtis enne käesoleva määruse kohaldamist, või kuupäevale, mil jõustub määrus, milles sätestatakse, et toimeaine kehtivusaega ei pikendata, olenevalt sellest, kumb kuupäev on hilisem.
            
         
               (6)
            
            
               Käesoleva määrusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmääruse (EL) nr 540/2011 lisa A osa muudetakse käesoleva määruse lisa kohaselt.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 10. juuni 2013
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 309, 24.11.2009, lk 1.
   
      (2)  ELT L 153, 11.6.2011, lk 1.
   
      (3)  ELT L 252, 19.9.2012, lk 26.
   
      LISA
      Rakendusmääruse (EL) nr 540/2011 lisa A osa muudetakse järgmiselt.
      
                  1)
               
               
                  101. reas asendatakse klorotanaloniili käsitleva kande kuuendas veerus („Heakskiitmise aegumine”) kuupäev „28. veebruar 2016” kuupäevaga „31. oktoober 2017”.
               
            
                  2)
               
               
                  102. reas asendatakse klorotolurooni käsitleva kande kuuendas veerus („Heakskiitmise aegumine”) kuupäev „28. veebruar 2016” kuupäevaga „31. oktoober 2017”.
               
            
                  3)
               
               
                  103. reas asendatakse tsüpermetriini käsitleva kande kuuendas veerus („Heakskiitmise aegumine”) kuupäev „28. veebruar 2016” kuupäevaga „31. oktoober 2017”.
               
            
                  4)
               
               
                  104. reas asendatakse daminosiidi käsitleva kande kuuendas veerus („Heakskiitmise aegumine”) kuupäev „28. veebruar 2016” kuupäevaga „31. oktoober 2017”.
               
            
                  5)
               
               
                  105. reas asendatakse metüültiofanaati käsitleva kande kuuendas veerus („Heakskiitmise aegumine”) kuupäev „28. veebruar 2016” kuupäevaga „31. oktoober 2017”.
               
            
                  6)
               
               
                  106. reas asendatakse tribenurooni käsitleva kande kuuendas veerus („Heakskiitmise aegumine”) kuupäev „28. veebruar 2016” kuupäevaga „31. oktoober 2017”.
               
            
                  7)
               
               
                  117. reas asendatakse 1-metüültsüklopropeeni käsitleva kande kuuendas veerus („Heakskiitmise aegumine”) kuupäev „31. märts 2016” kuupäevaga „31. oktoober 2017”.
               
            
                  8)
               
               
                  118. reas asendatakse forkloorfenurooni käsitleva kande kuuendas veerus („Heakskiitmise aegumine”) kuupäev „31. märts 2016” kuupäevaga „31. oktoober 2017”.
               
            
                  9)
               
               
                  119. reas asendatakse indoksakarbi käsitleva kande kuuendas veerus („Heakskiitmise aegumine”) kuupäev „31. märts 2016” kuupäevaga „31. oktoober 2017”.